stanford-oval/wikipedia huggingface dataset:
สภาอุตสาหกรรมแห่งประเทศไทย
ทำเนียบนายกสมาคมอุตสาหกรรมไทยและประธานสภาอุตสาหกรรมแห่งประเทศไทย > ประธานสภาอุตสาหกรรมแห่งประเทศไทย

พ.ศ. 2565 – ปัจจุบัน 	 นายเกรียงไกร เธียรนุกุล
กลุ่มอุตสาหกรรม

กลุ่มอุตสาหกรรม ภายใต้การดูแลของสภาอุตสาหกรรมแห่งประเทศไทย ปัจจุบันประกอบด้วย 46 กลุ่มอุตสาหกรรม ได้แก่
กลุ่มอุตสาหกรรมก๊าซ
กลุ่มอุตสาหกรรมการพิมพ์และบรรจุภัณฑ์
กลุ่มอุตสาหกรรมการจัดการเพื่อสิ่งแวดล้อม
กลุ่มอุตสาหกรรมแกรนิตและหินอ่อน
กลุ่มอุตสาหกรรมแก้วและกระจก
กลุ่มอุตสาหกรรมเคมี
กลุ่มอุตสาหกรรมเครื่องจักรกลการเกษตร
กลุ่มอุตสาหกรรมเครื่องจักรกลและโลหะการ
กลุ่มอุตสาหกรรมเครื่องนุ่งห่ม
กลุ่มอุตสาหกรรมเครื่องปรับอากาศและเครื่องทำความเย็น
กลุ่มอุตสาหกรรมเครื่องสำอาง
กลุ่มอุตสาหกรรมชิ้นส่วนและอะไหล่ยานยนต์
กลุ่มอุตสาหกรรมเซรามิก
กลุ่มอุตสาหกรรมดิจิทัล
กลุ่มอุตสาหกรรมต่อเรือซ่อมเรือและก่อสร้างงานเหล็ก
กลุ่มอุตสาหกรรมเทคโนโลยีชีวภาพ
กลุ่มอุตสาหกรรมน้ำตาล
กลุ่มอุตสาหกรรมน้ำมันปาล์ม
กลุ่มอุตสาหกรรมปิโตรเคมี
กลุ่มอุตสาหกรรมปูนซีเมนต์
กลุ่มอุตสาหกรรมผลิตภัณฑ์เสริมอาหาร
กลุ่มอุตสาหกรรมผู้ผลิตเครื่องมือแพทย์
กลุ่มอุตสาหกรรมผู้ผลิตไฟฟ้า
กลุ่มอุตสาหกรรมพลังงานหมุนเวียน
กลุ่มอุตสาหกรรมพลาสติก
กลุ่มอุตสาหกรรมเฟอร์นิเจอร์
กลุ่มอุตสาหกรรมไฟฟ้าและอิเล็กทรอนิกส์
กลุ่มอุตสาหกรรมไม้อัดไม้บางและวัสดุแผ่น
กลุ่มอุตสาหกรรมยา
กลุ่มอุตสาหกรรมยาง
กลุ่มอุตสาหกรรมยานยนต์
กลุ่มอุตสาหกรรมเยื่อและกระดาษ
กลุ่มอุตสาหกรรมรองเท้า
กลุ่มอุตสาหกรรมโรงกลั่นน้ำมันปิโตรเลียม
กลุ่มอุตสาหกรรมโรงเลื่อยและโรงอบไม้
กลุ่มอุตสาหกรรมสมุนไพร
กลุ่มอุตสาหกรรมสิ่งทอ
กลุ่มอุตสาหกรรมหนังและผลิตภัณฑ์หนัง
กลุ่มอุตสาหกรรมหล่อโลหะ
กลุ่มอุตสาหกรรมหลังคาและอุปกรณ์
กลุ่มอุตสาหกรรมหัตถกรรมสร้างสรรค์
กลุ่มอุตสาหกรรมเหล็ก
กลุ่มอุตสาหกรรมอลูมิเนียม
กลุ่มอุตสาหกรรมอัญมณีและเครื่องประดับ
กลุ่มอุตสาหกรรมอาหารและเครื่องดื่ม
กลุ่มอุตสาหกรรมสำรวจและผลิตปิโตรเลียม
ซึ่งกลุ่มอุตสาหกรรมที่จัดตั้งล่าสุดคือ กลุ่มอุตสาหกรรมสำรวจและผลิตปิโตรเลียม โดยฝ่ายส่งเสริมและสนับสนุนอุตสาหกรรมทำหน้าที่ในการเชื่อมโยงภารกิจ กิจกรรมและโครงการไปยังทั้ง 46 กลุ่มอุตสาหกรรม
สภาอุตสาหกรรมจังหวัด

นอกจากนั้นได้มีการจัดตั้งสภาอุตสาหกรรมจังหวัดขึ้น ในส่วนภูมิภาค โดยในปัจจุบันมี สภาอุตสาหกรรมจังหวัด ทั้งสิ้น 76 จังหวัด (กรุงเทพมหานคร ไม่มีสภาอุตสาหกรรมจังหวัด)
รายชื่อสถาบันภายใต้การดูแล

สภาอุตสาหกรรมแห่งประเทศไทย ได้จัดตั้งสถาบันต่าง ๆ เพื่อรองรับการขยายตัวของอุตสาหกรรมหลาย ๆ ด้าน ซึ่งสมาชิกสามารถรับสิทธิประโยชน์จากสถาบันและหน่วยงานในเครือของสภาอุตสาหกรรมได้ตามการให้บริการ สถาบันต่าง ๆ มีดังนี้
สถาบันเทคโนโลยีสารสนเทศและการสื่อสารเพื่ออุตสาหกรรม
สถาบันน้ำและสิ่งแวดล้อมเพื่อความยั่งยืน
สถาบันพลังงานเพื่ออุตสาหกรรม
สถาบันเสริมสร้างขีดความสามารถมนุษย์
สถาบันนวัตกรรมเพื่ออุตสาหกรรม เก็บถาวร 2024-02-14 ที่ เวย์แบ็กแมชชีน
สถาบันการจัดการบรรจุภัณฑ์และรีไซเคิลเพื่อสิ่งแวดล้อม
สถาบันรหัสสากล
สถาบันวิสาหกิจขนาดกลางและขนาดย่อมอุตสาหกรรมการผลิต
สถาบันอุตสาหกรรมเพื่อการเกษตร
สถาบันการเปลี่ยนแปลงสภาพภูมิอากาศ
ดูเพิ่ม

หอการค้าไทย
แหล่งข้อมูลอื่น

สภาอุตสาหกรรมแห่งประเทศไทย
สายงานสภาอุตสาหกรรมจังหวัด เก็บถาวร 2009-09-04 ที่ เวย์แบ็กแมชชีน
สายงานส่งเสริมและสนับสนุนอุตสาหกรรม
สกุลบัวสาย

| สกุลบัวสาย |
| --- | --- |

บัวสาย

การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Magnoliopsida
อันดับ:: Nymphaeales
วงศ์:: Nymphaeaceae
สกุล:: Nymphaea L.

สกุลบัวสาย (อังกฤษ: water lily) หรือ Nymphaea เป็นพืชน้ำชนิดหนึ่ง มีลำต้นใต้ดินเป็นหัว หรือเหง้า ใบและดอกเกิดจากตาหรือหน่อที่เจริญขึ้นมาที่ผิวน้ำด้วยก้านส่งใบและยอด บางชนิดมีใบใต้น้ำ ใบเป็นใบเดี่ยว มีขอบใบทั้งแบบเรียบ และแบบคลื่น ผิวใบด้านบนเรียบเป็นมัน ด้านล่างมีขนละเอียด หรืออาจจะไม่มขน ดอกเป็นดอกเดี่ยว มีทั้งชนิดที่บานกลางคืน และบานกลางวัน บางชนิดมีกลิ่นหอม มีสีสันหลากหลายแตกต่างกันไป มีชื่อเรียกกันทั่วไปว่า "อุบลชาติ" แบ่งออกเป็น  2 ประเภท คือ อุบลชาติล้มลุก ได้แก่ บัวผัน บัวเผื่อน บัวสาย และจงกลนี ดอกจะชูพ้นน้ำ และขอบใบหยัก และอุบลชาติยืนต้น  ได้แก่ บัวฝรั่ง ดอกจะเป็นรูปถ้วยลอยเหนือผิวน้ำ มีขอบใบเรียบ
การจัดจำแนก

การแบ่งย่อยภายในสกุล Nymphaea:
ตัวอย่าง

Nymphaea alba
Nymphaea colorata
Nymphaea gigantea
Nymphaea nouchali
Nymphaea 'Attraction'
Nymphaea "Laydekeri Purpurata"
Nymphaea mexicana
Nymphaea capensis
Nymphaea candida
Nymphaea × daubenyana
แหล่งข้อมูลอื่น

Knotts, K. The first hybrid waterlilies. เก็บถาวร 2013-10-29 ที่ เวย์แบ็กแมชชีน
GRIN Species Records of Nymphaea. เก็บถาวร 2015-09-24 ที่ เวย์แบ็กแมชชีน
Nymphaea stellata
เขตปกครองตนเองยามาโล-เนเนตส์

| เขตปกครองตนเองยามาโล-เนเนตส์ |
| --- | --- |
เขตปกครองตนเอง
Ямало-Ненецкий автономный округ
การถอดเสียงอื่น
 • เนเนตส์: Ямалы-Ненёцие автономной ӈокрук
   ธง ตราอาร์ม
เพลง: เพลงสดุดีเขตปกครองตนเองยามาโล-เนเนตส์ 

พิกัด: 67°15′N 74°40′E﻿ / ﻿67.250°N 74.667°E﻿ / 67.250; 74.667
ประเทศ: รัสเซีย
เขตสหพันธ์: ยูรัล
เขตเศรษฐกิจ: ไซบีเรียตะวันตก
สถาปนา: 10 ธันวาคม ค.ศ. 1930
Capital: ซาเลฮาร์ด
การปกครอง
 • องค์กร: สภานิติบัญญัติ
 • ผู้ว่า: มิทรี อาร์ตูคอฟ
พื้นที่
 • ทั้งหมด: 750,300 ตร.กม. (289,700 ตร.ไมล์)
อันดับพื้นที่: 6
ประชากร (สำมะโนครัวปี 2010)
 • ทั้งหมด: 522,904 คน
 • ประมาณ (2018): 538,547 (+3%) คน
 • อันดับ: 71
 • ความหนาแน่น: 0.70 คน/ตร.กม. (1.8 คน/ตร.ไมล์)
 • เขตเมือง: 84.7% คน
 • นอกเมือง: 15.3% คน
เขตเวลา: UTC+5 ()
รหัส ISO 3166: RU-YAN
ทะเบียนรถ: 89
รหัส OKTMO: 71900000
ภาษาราชการ: รัสเซีย
เว็บไซต์: http://правительство.янао.рф
เขตปกครองตนเองยามาโล-เนเนตส์ (อังกฤษ: Yamalo-Nenets Autonomous Okrug; YaNAO; รัสเซีย: Яма́ло-Не́нецкий автоно́мный о́круг (ЯНАО), Yamalo-Nenetsky Avtonomny Okrug (YaNAO); เนเนตส์: Ямалы-Ненёцие автономной ӈокрук, Yamaly-Nenyotsiye avtonomnoj ŋokruk) เป็นหน่วยองค์ประกอบของสหพันธรัฐรัสเซีย และเป็นส่วนหนึ่งของแคว้นตูย์เมน (เขตปกครองตนเองของแคว้นตูย์เมน) ศูนย์กลางการบริหารคือเมืองซาเลฮาร์ด และเมืองที่ใหญ่ที่สุดคือโนยาบืสค์ สำมะโนประชากรรัสเซีย ค.ศ. 2010 บันทึกประชากรเป็น 522,904 คน
ประวัติศาสตร์

เมื่อวันที่ 10 ธันวาคม พ.ศ. 2473 เขตแห่งชาติยามาล (เนเนตส์) (อังกฤษ: Yamal (Nenets) National Okrug; Ямальский (Ненецкий) национальный округ) ก่อตั้งขึ้นจากแคว้นยูรัล
ที่มา

Законодательное Собрание Ямало-Ненецкого автономного округа. Закон №119-ЗАО от 17 ноября 2010 г. «О гимне Ямало-Ненецкого автономного округа». Вступил в силу со дня официального опубликования (20 ноября 2010 г.). Опубликован: "Красный Север", спецвыпуск №147/1, 20 ноября 2010 г. (Legislative Assembly of Yamalo-Nenets Autonomous Okrug. Law #119-ZAO of November 17, 2010 On the Anthem of Yamalo-Nenets Autonomous Okrug. Effective as of the day of the official publication (November 20, 2010).).
Государственная Дума Ямало-Ненецкого автономного округа. №56-ЗАО 28 декабря 1998 г. «Устав (Основной Закон) Ямало-Ненецкого автономного округа», в ред. Закона №140-ЗАО от 21 декабря 2015 г. «О внесении изменений в Устав (Основной Закон) Ямало-Ненецкого автономного округа». Вступил в силу 15 января 1999 г. Опубликован: "Красный Север", 15 января 1999 г. (State Duma of Yamalo-Nenets Autonomous Okrug. #56-ZAO December 28, 1998 Charter (Basic Law) of Yamalo-Nenets Autonomous Okrug, as amended by the Law #140-ZAO of December 21, 2015 An Amending the Charter (Basic Law) of Yamalo-Nenets Autonomous Okrug. Effective as of January 15, 1999.).
แหล่งข้อมูลอื่น

(ในภาษารัสเซีย) Informational website of Yamalo-Nenets Autonomous Okrug เก็บถาวร 2021-05-14 ที่ เวย์แบ็กแมชชีน
อำเภอแม่ทา

ระวังสับสนกับ อำเภอแม่ทะ
| อำเภอแม่ทา |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Mae Tha
อุโมงค์ขุนตาน
คำขวัญ: ดอยขุนตานสูงตระหง่าน เจ้าพ่อผาด่านเป็นสง่า พระพุทธามหาชัย ลำไยรสเยี่ยม กระเทียมลือชื่อ งานฝีมือแกะสลัก
แผนที่จังหวัดลำพูน เน้นอำเภอแม่ทา
พิกัด: 18°27′43″N 99°8′5″E﻿ / ﻿18.46194°N 99.13472°E﻿ / 18.46194; 99.13472
ประเทศ:  ไทย
จังหวัด: ลำพูน
พื้นที่
 • ทั้งหมด: 762.63 ตร.กม. (294.45 ตร.ไมล์)
ประชากร (2564)
 • ทั้งหมด: 38,057 คน
 • ความหนาแน่น: 49.90 คน/ตร.กม. (129.2 คน/ตร.ไมล์)
รหัสไปรษณีย์ : 51140, 51170  (เฉพาะตำบลทากาศ ทาขุมเงิน ทาทุ่งหลวง และทาแม่ลอบ) 
รหัสภูมิศาสตร์: 5102
ที่ตั้งที่ว่าการ: ที่ว่าการอำเภอแม่ทา หมู่ที่ 3 ถนนซุปเปอร์ไฮเวย์เชียงใหม่-ลำปาง ตำบลทาสบเส้า อำเภอแม่ทา จังหวัดลำพูน 51140
 ส่วนหนึ่งของสารานุกรมประเทศไทย
แม่ทา (ไทยถิ่นเหนือ: ) เป็นอำเภอหนึ่งในจังหวัดลำพูน และเป็นอำเภอที่มีเส้นทางคมนาคมที่สำคัญ คือ ถนนซูเปอร์ไฮเวย์เชียงใหม่-ลำปาง และทางรถไฟสายเหนือ นอกจากนั้นแล้วยังมีแหล่งท่องเที่ยวธรรมชาติที่มีชื่อเสียง ได้แก่ อุทยานแห่งชาติดอยขุนตาน อุโมงค์ขุนตาน และสถานีรถไฟขุนตาน
ประวัติ

อำเภอแม่ทาเดิมเป็นพื้นที่ป่าไม้ทั้งหมด ตั้งอยู่เชิงเทือกเขาขุนตาน ไม่มีผู้คนตั้งบ้านเรือนอาศัยอยู่เลย จนเมื่อราว 200 ปีเศษมานี้ ได้มีหัวหน้าชาวไทใหญ่คนหนึ่งชื่อนายฮ้อย คำอ่าง เป็นผู้อพยพครอบครัวและบริวารมาตั้งรกราก ทำมาหากินตั้งเป็นหมู่บ้านขึ้นในชั้นแรกมีบ้านศาลาแม่ทาก่อน ต่อมาได้ขยายเป็นชุมชนใหญ่และอยู่ในเขตการปกครองของอำเภอเมืองลำพูน
วันที่ - 2482 แยกพื้นที่ตำบลทาปลาดุก ตำบลทาสบเส้า ตำบลทากาศ และตำบลทาขุมเงิน อำเภอเมืองลำพูน มาตั้งเป็นกิ่งอำเภอแม่ทา ขึ้นกับอำเภอเมืองลำพูน
วันที่ 10 มิถุนายน 2490 ตั้งตำบลทาขุมเงิน แยกออกจากตำบลทากาศ
วันที่ 20 กันยายน 2499 จัดตั้งสุขาภิบาลทาสบเส้า ในท้องที่บางส่วนของตำบลทาสบเส้า
วันที่ 22 กรกฎาคม 2501 ยกฐานะจากกิ่งอำเภอแม่ทา อำเภอเมืองลำพูน เป็น อำเภอแม่ทา
วันที่ 18 กันยายน 2523 ตั้งตำบลทาทุ่งหลวง แยกออกจากตำบลทากาศ
วันที่ 22 เมษายน 2535 จัดตั้งสุขาภิบาลทากาศ ในท้องที่บางส่วนของตำบลทากาศ ตำบลทาขุมเงิน และตำบลทาทุ่งหลวง
วันที่ 22 ธันวาคม 2536 ตั้งตำบลปงแม่ลอบ แยกออกจากตำบลทาขุมเงิน
วันที่ 16 มกราคม 2539 เปลี่ยนแปลงชื่อตำบลปงแม่ลอบ อำเภอแม่ทา เป็นตำบลทาแม่ลอบ เพื่อให้สอดคล้องกับความเข้าใจที่ราษฎรรู้จัก และเรียกกันอยู่เดิม ตลอดจนเพื่อเป็นเอกลักษณ์ของอำเภอแม่ทา ที่มีนามเรียกขานชื่อทุกตำบลขึ้นต้นด้วยคำว่า "ทา"
วันที่ 25 พฤษภาคม 2542 ยกฐานะจากสุขาภิบาลทาสบเส้า และสุขาภิบาลทากาศ เป็นเทศบาลตำบลทาสบเส้า และเทศบาลตำบลทากาศ ตามลำดับ
ที่ตั้งและอาณาเขต

อำเภอแม่ทาตั้งอยู่ทางทิศเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอเมืองลำพูน และอำเภอแม่ออน (จังหวัดเชียงใหม่)
ทิศตะวันออก ติดต่อกับอำเภอเมืองลำปาง อำเภอห้างฉัตร และอำเภอเสริมงาม (จังหวัดลำปาง)
ทิศใต้ ติดต่อกับอำเภอทุ่งหัวช้างและอำเภอบ้านโฮ่ง
ทิศตะวันตก ติดต่อกับอำเภอบ้านโฮ่งและอำเภอป่าซาง
การแบ่งเขตการปกครอง > การปกครองส่วนภูมิภาค

อำเภอแม่ทาแบ่งพื้นที่การปกครองออกเป็น 6 ตำบล 68 หมู่บ้าน ได้แก่
| ลำดับที่ | อักษรไทย | อักษรโรมัน | จำนวนหมู่บ้าน | ประชากรทั้งหมด (พ> ศ. 2561) | ประชากรแยกตามส่วนท้องถิ่น (พ> ศ. 2561) | ประชากรแยกตามส่วนท้องถิ่น (พ> ศ. 2561) |
| --- | --- | --- | --- | --- | --- | --- |
| 1. | ทาปลาดุก | Tha Pla Duk | 14 | 7,235 | 7,235 | (ทต.ทาปลาดุก) |
| 2. | ทาสบเส้า | Tha Sop Sao | 16 | 10,395 | 5,465 4,930 | (ทต.ทาสบเส้า) (ทต.ทาสบชัย) |
| 3. | ทากาศ | Tha Kat | 15 | 7,679 | 2,465 5,214 | (ทต.ทากาศ) (ทต.ทากาศเหนือ) |
| 4. | ทาขุมเงิน | Tha Khum Ngoen | 11 | 6,674 | 6,101 573 | (ทต.ทาขุมเงิน) (ทต.ทากาศ) |
| 5. | ทาทุ่งหลวง | Tha Thung Luang | 6 | 3,810 | 3,793 17 | (ทต.ทาทุ่งหลวง) (ทต.ทากาศ) |
| 6. | ทาแม่ลอบ | Tha Mae Lop | 6 | 3,219 | 3,219 | (อบต.ทาแม่ลอบ) |
| รวม | รวม | รวม | 68 | 39,012 | 35,793 (เทศบาล) 3,219 (อบต.) | 35,793 (เทศบาล) 3,219 (อบต.) |
การแบ่งเขตการปกครอง > การปกครองส่วนท้องถิ่น

ท้องที่อำเภอแม่ทาประกอบด้วยองค์กรปกครองส่วนท้องถิ่น 8 แห่ง ได้แก่
เทศบาลตำบลทาสบเส้า ครอบคลุมพื้นที่บางส่วนของตำบลทาสบเส้า
เทศบาลตำบลทากาศ ครอบคลุมพื้นที่บางส่วนของตำบลทากาศ ตำบลทาขุมเงิน และตำบลทาทุ่งหลวง
เทศบาลตำบลทาสบชัย ครอบคลุมพื้นที่ตำบลทาสบเส้า (นอกเขตเทศบาลตำบลทาสบเส้า)
เทศบาลตำบลทาปลาดุก ครอบคลุมพื้นที่ตำบลทาปลาดุกทั้งตำบล
เทศบาลตำบลทากาศเหนือ ครอบคลุมพื้นที่ตำบลทากาศ (นอกเขตเทศบาลตำบลทากาศ)
เทศบาลตำบลทาทุ่งหลวง ครอบคลุมพื้นที่ตำบลทาทุ่งหลวง (นอกเขตเทศบาลตำบลทากาศ)
เทศบาลตำบลทาขุมเงิน ครอบคลุมพื้นที่ตำบลทาขุมเงิน (นอกเขตเทศบาลตำบลทากาศ)
องค์การบริหารส่วนตำบลทาแม่ลอบ ครอบคลุมพื้นที่ตำบลทาแม่ลอบทั้งตำบล
แหล่งท่องเที่ยว

อุทยานแห่งชาติดอยขุนตาน
อุโมงค์ขุนตาน
สถานีรถไฟขุนตาน
ทิวเขาขุนตาน
อุทยานแห่งชาติดอยขุนตาล
สถานีรถไฟขุนตาน
ทิวเขาขุนตาน
บาบึนยาร์

| บาบึนยาร์ |
| --- | --- |
หุบเหวลึกบาบึนยาร์ในเคียฟ
หรือเป็นที่รู้จัก: Babyn Yar, Babi Jar
สถานที่: เคียฟ
วันที่: 29–30 กันยายน ค.ศ. 1941
รูปแบบ: การฆ่าล้างเผ่าพันธุ์, การสังหารหมู่
ผู้ทำ: Friedrich Jeckeln, Otto Rasch, Paul Blobel, Kurt Eberhard และอื่น ๆ
องค์การ: ไอน์ซัทซ์กรุพเพิน, ออร์ดนุงส์โพลีทไซ, Sonderkommando 4a
ค่าย: Syrets concentration camp
เหยือ: ชาวยิว 33,771 คนในการสังหารสองวันแรก (รอดชีวิต 29 คน) ชาวยิว 100,000–150,000 คน, เชลยศึกโซเวียต, ชาวโรมา (ยิปซี) และกลุ่มชาตินิยมยูเครนในวันต่อมา
อณุสรณ์: On site and elsewhere
หมายเหตุ: อาจเป็นการสังหารหมู่ครั้งใหญ่ในสองวันในช่วงการล้างชาติโดยนาซี ค่ายกักกัน Syrets ยังคงตั้งอยู่ในพื้นที่ การสังหารหมู่ที่เกิดขึ้นที่บาบึนยาร์ ตั้งแต่ 29 กันยายน ค.ศ. 1941 จนถึง  6 พฤศจิกายน ค.ศ. 1943 เมื่อเคียฟได้รับการปลดปล่อย
บาบึนยาร์ (ยูเครน: Ба́бин Яр) หรือ บาบีย์ยาร์ (รัสเซีย: Ба́бий Яр) เป็นหุบเหวลึกในเคียฟ เมืองหลวงของประเทศยูเครนและเป็นสถานที่ในการสังหารหมู่โดยกองทัพเยอรมันและชนท้องถิ่นที่ให้ความร่วมมือในช่วงสงคราม เพื่อต่อกรกับสหภาพโซเวียต
ด้วยชื่อเสียงที่โด่งดังมากที่สุดและได้รับการจดบันทึกไว้อย่างดีที่สุดของการสังหารหมู่ครั้งนี้ เกิดขึ้นเมื่อวันที่ 29-30 กันยายน ค.ศ. 1941 โดยมีชาวยิวประมาณ 33,771 คนถูกสังหาร การตัดสินใจในการสังหารชาวยิวทั้งหมดในเคียฟโดยผู้ว่าการทหาร, พลตรี Kurt Eberhard, ผู้บัญชาการตำรวจจากกองทัพกลุ่มใต้, เอ็สเอ็ส-โอเบอร์กรุพเพินฟือเรอร์ (พลโท) Friedrich Jeckeln,และหน่วยไอน์ซัทซ์กรุพเพิน กลุ่มซี ผู้บัญชาการ Otto Rasch มันได้เสร็จสมบูรณ์โดยทหารจาก Sonderkommando 4a พร้อมด้วยความช่วยเหลือจากซีแชร์ไฮท์สโพลีไซ (SD) และกองพันตำรวจเอสเอส (Ordnungspolizei-Orpo) ได้รับการสนับสนุนจากตำรวจท้องถิ่น การสังหารหมู่ครั้งนี้นับว่าเป็นการสังหารหมู่ที่ใหญ่ที่สุดจากระบอบนาซีและผู้สมรู้ร่วมคิดมีส่วนรับผิดชอบในช่วงสงครามเพื่อต่อกรกับสหภาพโซเวียตและได้รับรำลึกว่าเป็น "การสังหารหมู่ครั้งที่ใหญ่ที่สุดในประวัติศาสตร์ของการล้างชาติโดยนาซี" จนถึงวันนั้น มีเพียงที่มากกว่าโดย Aktion Erntefest ของเดือนพฤศจิกายน ค.ศ. 1943 ในดินแดนโปแลนด์ภายใต้การยึดครองด้วยเหยื่อ 42,000-43,000 คนและการสังหารหมู่ที่โอเดสซาในปี ค.ศ. 1941 จากจำนวนชาวยิวมากกว่า 50,000 คน โดยมอบหมายให้ทหารโรมาเนียเป็นผู้จัดการ
เหยื่อจากการสังหารหมู่ในสถานที่ที่อื่น ๆ ได้รวมถึงเชลยสงคราม ผู้นิยมคอมมิวนิสต์ กลุ่มชาตินิยมยูเครน และชาวโรมา (ยิปซี) ได้มีการคาดว่า จำนวนประมาณระหว่าง 100,000 คน ถึง 150,000 คนถูกสังหารที่บาบึนยาร์ในช่วงการยึดครองของเยอรมนี
มะกรูด

| มะกรูด |
| --- | --- |

ผลมะกรูด

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Sapindales
วงศ์:: Rutaceae
สกุล:: Citrus
สปีชีส์:: C.  hystrix
ชื่อทวินาม
Citrus hystrix DC.

ชื่อพ้อง
   Citrus auraria Michel  Citrus balincolong (Yu.Tanaka) Yu.Tanaka  Citrus boholensis (Wester) Yu.Tanaka  Citrus celebica Koord.  Citrus combara Raf.  Citrus echinata St.-Lag. nom. illeg.  Citrus hyalopulpa Yu.Tanaka  Citrus kerrii (Swingle) Tanaka  Citrus kerrii (Swingle) Yu.Tanaka  Citrus latipes Hook.f. & Thomson ex Hook.f.  Citrus macroptera Montrouz.  Citrus micrantha Wester  Citrus papeda Miq.  Citrus papuana F.M.Bailey  Citrus southwickii Wester  Citrus torosa Blanco  Citrus tuberoides J.W.Benn.  Citrus ventricosa Michel  Citrus vitiensis Yu.Tanaka  Citrus westeri Yu.Tanaka  Fortunella sagittifolia K.M.Feng & P.Y.Mao  Papeda rumphii Hassk. 
มะกรูด เป็นพืชในสกุลส้ม (Citrus) มีถิ่นกำเนิดในประเทศลาว อินโดนีเซีย มาเลเซีย และไทย ในเอเชียตะวันออกเฉียงใต้ นิยมใช้ใบมะกรูดและผิวมะกรูดเป็นส่วนหนึ่งของเครื่องปรุงอาหารหลายชนิด นอกจากในประเทศไทยและลาวแล้ว ยังมีความนิยมในกัมพูชา เวียดนาม มาเลเซีย และอินโดนีเซีย (โดยเฉพาะบาหลี)
ลักษณะทางพฤกษศาสตร์

เป็นไม้ยืนต้นขนาดเล็กสูง 2-4 เมตร เป็นไม้เนื้อแข็ง ลำต้นและกิ่งมีหนามยาวเล็กน้อย ใบเป็นใบประกอบชนิดลดรูป มีใบย่อย 1 ใบ เรียงสลับ รูปไข่ คือมีลักษณะคล้ายกับใบไม้ 2 ใบ ต่อกันอยู่ คอดกิ่วที่กลางใบเป็นตอนๆ มีก้านแผ่ออกใหญ่เท่ากับแผ่นใบ ทำให้เห็นใบเป็น 2 ตอน กว้าง 2.5 - 4 เซนติเมตร ยาว 4 - 7 เซนติเมตร ใบสีเขียวแก่พื้นผิวใบเรียบเกลี้ยง เป็นมัน ค่อนข้างหนา มีกลิ่นหอมมากเพราะมีต่อมน้ำมันอยู่ โดยใบด้านบนสีเข้ม ใต้ใบสีอ่อน ดอกออกเป็นกระจุก 3 – 5 ดอก กลีบดอกสีขาว เกสรสีเหลือง ร่วงง่าย มีกลิ่นหอม มีผลสีเขียวเข้มคล้ายมะนาวผิวเปลือกนอกขรุขระ ขั้วหัวท้ายของผลเป็นจุก ผลมีต่อมน้ำมันกระจายอยู่ที่ผิว (hesperidium) ผลอ่อนมีเป็นสีเขียวแก่ เมื่อผลสุกจะเปลี่ยนเป็นสีเหลืองสด พันธุ์ที่มีผลเล็ก ผิวจะขรุขระน้อยกว่าและไม่มีจุกที่ขั้ว ภายในมีเมล็ดจำนวนมากๆ
สรรพคุณ

เป็นยาบำรุงหัวใจ ขับลมในลำไส้ แก้แน่นท้องจุกเสียด กระทุ้งพิษ แก้ฝีภายในและแก้เสมหะเป็นพิษ ช่วยบำรุงผมให้เงางามแก้อาการผมร่วง
การใช้ประโยชน์

การใช้มะกรูดสระผมน่าจะรู้จักกันมาตั้งแต่สมัยโบราณ วิธีการสระ บ้างก็ใช้ผลดิบผ่าแล้วบีบน้ำสระโดยตรง บ้างก็นำไปเผา หรือต้มก่อนสระ มะกรูดยังมีใช้ในพระราชพิธีสำคัญ เช่น พระราชพิธีโสกันต์ ซึ่งระบุไว้ในพระราชพิธีสิบสองเดือนไว้ ว่าจะต้องมีผลมะกรูดและใบส้มป่อยประกอบในพิธีด้วย เข้าใจว่าน่าจะใช้เพื่อการสระผมนั่นเอง และก็สามารถนำไปล้างพื้นได้ด้วย ซึ่งเป็นสมุนไพรชนิดหนึ่งเช่นกัน
น้ำมะกรูดนั้นมีรสเปรี้ยว กลิ่นฉุนคล้ายใบ แต่ใช้น้อยกว่าน้ำมะนาว ใช้ปรุงรสเปรี้ยวแทนมะนาวได้ เช่นในปลาร้าหลน น้ำพริกปลาร้า น้ำพริกมะกรูด มะกรูดมีส่วนเปลือกที่หนา ส่วนเปลือกนิยมนำผิวมาประกอบอาหารบางชนิดด้วย ในมะกรูดมีน้ำมันหอมระเหยอยู่มาก ใบมะกรูดนั้นใส่ในต้มยำทุกชนิด น้ำยาขนมจีน ยำหอย ใส่ในแกงเช่น แกงเผ็ด แกงเทโพ แต่ถ้าใส่มากเกินไปจะมีรสขมมีกลิ่นฉุน ทั้งในใบ และผล บางครั้งสามารถนำไปใช้ไล่แมลงบางชนิดได้ผลมะกรูดผ่าซีกที่บีบน้ำออกแล้ว ใช้เป็นยาดับกลิ่นในห้องสุขาได้
มะกรูดหวาน

มะกรูดหวาน (อังกฤษ: Sweet kaffir lime) ไม่ใช่มะกรูดแต่เป็นพืชสกุลส้มอีกชนิด เป็นส้มโบราณที่มีลักษณะคล้ายมะกรูด ใบนิ่ม ผิวใบเรียบ ลักษณะใบและกลิ่นเหมือนใบส้ม ผลใหญ่กว่ามะกรูดเปรี้ยว ผลมีรสหวาน  มีเนื้อเยื่อคลุมเนื้อสีขาว(Mesocarp) แบบที่พบได้ในส้ม สามารถปอกและแยกออกมาเป็นกลีบได้ ใช้รับประทานเป็นผลไม้ ไม่นิยมใช้ปรุงอาหาร เป็นผลไม้ท้องถิ่นในจังหวัดสมุทรสงคราม
ในวรรณคดี

สำหรับผลมะกรูดนั้นชาวไทยนิยมใช้ สระผมมาช้านาน และมีกล่าวไว้ในวรรณคดีของไทยหลายเรื่อง เช่น โคลงกำสรวล และกาพย์ห่อโคลงนิราศพระบาท ในสมัยอยุธยา ดังนี้
| --- | --- |
เยียมาสํดอกแห้ง: หฤทัย ชื่นแฮ
ค่ำเช้า: 
เยียมาเยียไกลคลาย: บางกรุจ
ถนัดกรูดแก้วสระเกล้า: กลิ่นขจร
(โคลงกำสรวล บทที่ 54): 
| 0 | 1 | 2 |
| --- | --- | --- |
| มะกรูดสองแถวทาง | คิดมะกรูดนางสางสระผม |  |
| แก้เกล้าเจ้าผึ่งลม | กลิ่นขจรขจายเรียมสบายใจ |  |
| ต้นมะกรูดสองเถื่อนถ้อง | แถวพนม |  |
| มะกรูดเหมือนนางสระผม | พ่างเพี้ยง |  |
| แก้เกล้าเจ้าผึ่งลม | รวยรื่น |  |
| ขจรสุคนธกลิ่นเกลี้ยง | รื่นล้ำเรียมสบายฯ |  |
| (กาพย์ห่อโคลงนิราศพระบาท | พระเจ้าปรรถย์) |  |
แหล่งข้อมูลอื่น

ใบมะกรูดที่ใช้ปรุงอาหารในอินโดนีเซีย ลาว กัมพูชาและไทย
เจเอ็กซ์

| เจเอ็กซ์ |
| --- | --- |
ที่เกิด: โซล, เกาหลีใต้
ช่วงปี: ค.ศ. 2024–ปัจจุบัน (2024–ปัจจุบัน)
ค่ายเพลง: iNKODE Palmtree Island
แยกตัวจาก: JYJ

สมาชิก:  J-JUN  XIA 
เจเอ็กซ์ (อังกฤษ: JX; เกาหลี: 제이엑스) เป็นดูโอจากเกาหลีใต้ ประกอบด้วย คิม แจจุง และ คิม จุนซู อดีตสมาชิกของเจวายเจและดงบังชินกิ ชื่อของกลุ่มมาจากตัวอักษรแรกของชื่อในวงการของสมาชิกปัจจุบัน คือ J-JUN และ XIA พวกเขาอยู่ภายใต้การบริหารร่วมกันของสองต้นสังกัด คือ iNKODE และ Palmtree Island
ประวัติ > ค.ศ. 2003–2023: เดบิวต์ในฐานะ TVXQ! และ JYJ, Palmtree Island และ iNKODE

คิม แจ-จุง และ เซีย จุน-ซู พร้อมด้วย พัก ยู-ช็อน เดบิวต์ในฐานะสมาชิกของวงบอยแบนด์ห้าคนชื่อดงบังชินกิภายใต้ต้นสังกัดเอสเอ็มเอนเตอร์เทนเมนต์ ในปี ค.ศ. 2003 ต่อมาในปี ค.ศ. 2009 ทั้งสามคนได้ยื่นฟ้องต่อเอสเอ็มเอนเตอร์เทนเมนต์เพื่อขอยกเลิกสัญญาเนื่องจากข้อกล่าวหาเกี่ยวกับสัญญาที่ไม่เป็นธรรมและการแบ่งปันผลกำไรที่ไม่ยุติธรรม คดีความจบลงโดยพวกเขาเป็นฝ่ายชนะ และออกจากเอสเอ็มเอนเตอร์เทนเมนต์เพื่อก่อตั้งวงเจวายเจ ในปี ค.ศ. 2010 โดยร่วมงานกับ ซีเจเอสเอนเตอร์เทนเมนต์
เจวายเจยังคงดำเนินกิจกรรมต่อไปจนถึงปี ค.ศ. 2015 หลังจากที่ทั้งสามคนเสร็จสิ้นการรับราชการทหารในปี ค.ศ. 2018 ยู-ชอนถูกถอดออกจากกลุ่มเนื่องจากข้อกล่าวหาต่าง ๆ ที่เกี่ยวข้องกับเขา ต่อมาซีเจเอสเอนเตอร์เทนเมนต์ได้ประกาศอำลาวงการบันเทิง
ในปี ค.ศ. 2021 เซีย จุน-ซูออกจากซีเจเอสเอนเตอร์เทนเมนต์และก่อตั้งต้นสังกัดของตนเองชื่อ Palmtree Island แจ-จุงก็ออกจากซีเจเอสเอนเตอร์เทนเมนต์ในปี ค.ศ. 2023 และก่อตั้งต้นสังกัดของเขาเองชื่อ iNKODE
ประวัติ > ความร่วมมือก่อนหน้านี้

ตั้งแต่ปี ค.ศ. 2018 ก่อนการก่อตั้ง JX อย่างเป็นทางการ คิม แจ-จุงและเซีย จุน-ซูเคยมีส่วนร่วมในโครงการต่าง ๆ ร่วมกัน แม้จะยังไม่ได้ใช้ชื่อ JYJ อย่างเป็นทางการ โดยในเดือนมีนาคม ค.ศ. 2022 ทั้งสองได้ร่วมกันร้องเพลง "Sixth Magnitude Star" สำหรับละครญี่ปุ่น และยังได้ร่วมแสดงในงานดรีมคอนเสิร์ต 2023 โดยแนะนำตัวและแสดงร่วมกันในชื่อ แจจุง และ จุนซู
ประวัติ > ค.ศ. 2024–ปัจจุบัน: การเดบิวต์

เมื่อวันที่ 6 กันยายน ค.ศ. 2024 คิม แจ-จุงและเซีย จุน-ซูได้ประกาศการก่อตั้งโปรเจกต์ร่วมของพวกเขาในชื่อ JX พร้อมแผนจัดคอนเสิร์ตครบรอบ 20 ปี "IDENTITY" ที่ KSPO Dome ระหว่างวันที่ 8–10 พฤศจิกายน ค.ศ. 2024
วัดพระธาตุนารายณ์เจงเวง

| วัดพระธาตุนารายณ์เจงเวง |
| --- | --- |

ศาสนา
ศาสนา: ศาสนาฮินดู
จังหวัด: จังหวัดสกลนคร
ที่ตั้ง
ประเทศ: ประเทศไทย
ที่ตั้งในจังหวัดสกลนครแสดงแผนที่จังหวัดสกลนครวัดพระธาตุนารายณ์เจงเวง (ประเทศไทย)แสดงแผนที่ประเทศไทย
พิกัดภูมิศาสตร์: 17°11′13″N 104°05′45″E﻿ / ﻿17.187074°N 104.095792°E﻿ / 17.187074; 104.095792
สถาปัตยกรรม
ประเภท: เขมร
เสร็จสมบูรณ์: พุทธศตวรรษที่ 16
วัดพระธาตุนารายณ์เจงเวง เป็นสถานที่ตั้งพระธาตุนารายณ์เจงเวง ห่างจากตัวเมืองประมาณ 6 กิโลเมตร ตามถนนสายสกลนคร-อุดรธานี ตำบลธาตุนาเวง อำเภอเมืองสกลนคร จังหวัดสกลนคร เป็นสถาปัตยกรรมยุคขอมโบราณ
ประวัติ

วัดพระธาตุนารายณ์เจงเวง สร้างขึ้นพร้อมกันกับ "พระธาตุนารายณ์เจงเวง" หรือ "อรดีมายานารายณ์เจงเวง" โดยชื่อนี้ตั้งชื่อตามผู้สร้างโดยกลุ่มสตรีของพระนางนาเวงแห่งเมืองหนองหานหลวงมีการแข่งขันกลุ่มบุรุษชาวเมืองหนองหานน้อย เพื่อรอรับพระพระมหากัสสปะเถระ ซึ่งนำพระอุรังคธาตุไปบรรจุยังดอยภูกำพร้า โดยตกลงกันว่าหากฝ่ายหนึ่งฝ่ายใดสามารถสร้างพระธาตุเจดีย์ใหญ่เสร็จก่อนดาวเพ็กขึ้นฝ่ายนั้นจะเป็นผู้ชนะ
ตามตำนานอุรังคธาตุ กล่าวถึงโบราณสถานแห่งนี้ว่า ยังกล่าวว่า เมื่อพระมหากัสสปเถระและบริวารเดินทางมาถึงเมืองหนองหานหลวง กลุ่มสตรีชาวเมืองหนองหานได้ทูลขอแบ่งอุรังคธาตุ (กระดูกหน้าอก) ของสมเด็จพระสัมมาสัมพุทธเจ้า แต่พระมหาเถระผู้ใหญ่มิได้ทรงอนุญาตด้วยผิดวัตถุประสงค์ที่พระพุทธองค์ที่ตรัสไว้ให้นำอุรังคธาตุไปประดิษฐานบรรจุเจดีย์ที่ภูกำพร้า กลางลำน้ำโขง (พระธาตุพนม) แต่มิให้เสียศรัทธา พระมหากัสสัปะเถระผู้ใหญ่จึงมอบให้พระอรหันต์รูปหนึ่งไปนำพระอังคารธาตุจากที่ถวายเพลิงพระศพสมเด็จพระสัมมาสัมพุทธเจ้ามาประดิษฐานไว้ในพระเจดีย์แห่งนี้ จึงนับว่าพระธาตุนารายณ์เจงเวงเป็นโบราณสถานที่สำคัญของเมืองสกลนคร
เมื่อครั้ง พ.ศ. 2449 สมเด็จพระเจ้าบรมวงศ์เธอ กรมพระยาดำรงราชานุภาพเมื่อครั้งทรงดำรงตำแหน่งเสนาบดีกระทรวงมหาดไทย พระองค์ได้เสด็จตรวจราชการมณฑลนครราชสีมา และมณฑลอุดรอีสาน รวม 56 วัน โดยได้นิพนธ์ไว้ในหนังสือเรื่องเที่ยวที่ต่าง ๆ ภาคที่ 4 เกี่ยวกับเมืองสกลนครไว้ว่า “วันที่ 15 มกราคม ขี่ม้าไปบ้านนาเวง ระยะทาง 15 เส้น ไปตามถนนขอมสร้างไว้แต่ดึกดำบรรพ์  มีสะพานหินเปนสพานศิลาแลง ฝีมือขอมทำดีน่าดูอยู่แห่ง 1 เปนของสมัยเดียวกันกับเทวสถาน ที่ตำบลนาเวงมีเทวสถานเรียกว่า “อรดีมายานารายณ์เจงเวง” ตั้งอยู่บนเนินซึ่งมีซุ้มไม้ร่มรื่นดี..”
สิ่งก่อสร้างภายในวัด > พระธาตุนารายณ์เจงเวง

เป็นพระธาตุสร้างด้วยหินทราย มีลักษณะปรางค์แบบขอมที่ส่วนใหญ่สร้วบรางกันในสมัยนั้น ส่วนฐานก่อด้วยศิลาแลงขนาดใหญ่ องค์เจดีย์รูปทรงสี่เหลี่ยมมีซุ้มประตูแต่ละด้าน ภายใต้ซุ้มข้างบนสลักรูปนารายณ์บรรทมสินธุ์ ประดับด้วยกนกด้านขด มุมทั้งสี่ด้านขององค์พระธาตุ เป็นรูปนาคห้าเศียร
ปัจจุบัน มีพระครูศรีปริยัติวุฒิคุณ (สุวัฒน์ โกญทัญโญ ป.ธ ๕ M.A.) เป็นเจ้าอาวาส
พระธาตุนารายณ์เจงเวง สกลนคร
ท็อปเชฟไทยแลนด์ 2023

ฤดูกาลของรายการโทรทัศน์
| ท็อปเชฟไทยแลนด์ 2023 |
| --- | --- |

กรรมการ: วิลแมน ลีออง (หัวหน้ากรรมการ) ศุภมงคล ศุภพิพัฒน์ ธิติษฐ์ ทัศนาขจร พิชญา อุทารธรรม
จำนวนผู้เข้าแข่งขัน: 16
ผู้ชนะเลิศ: อรรถสิทธิ์ พัฒนเสถียรกุล
รองชนะเลิศ: Teo Zheng Yi Enoch วิสาขา ระวิจันทร์
สถานที่แข่งขัน: เดอะ สตูดิโอ พาร์ค อำเภอบางบ่อ จังหวัดสมุทรปราการ เกาะขาม อำเภอเกาะกูด จังหวัดตราด (ตอนที่ 1) ศูนย์การประชุมแห่งชาติสิริกิติ์ (ตอนที่ 3 และ 10)
 
ประเทศ: ไทย
จำนวนตอน: 15
การออกอากาศ
เครือข่าย: ช่อง 7HD
ออกอากาศ: 5 กุมภาพันธ์ 2566 (2566-02-05) – 28 พฤษภาคม 2566 (2566-05-28)
ลำดับฤดูกาล
← ก่อนหน้า ฤดูกาลที่ 3 
ท็อปเชฟไทยแลนด์ 2023 เป็นการแข่งขันท็อปเชฟไทยแลนด์ ในฤดูกาลที่ 4 และเป็นฤดูกาลแรกที่เปลี่ยนผู้ผลิตเป็นบริษัท เฮลิโคเนีย เอช กรุ๊ป จำกัด รวมถึงย้ายมาออกอากาศทางช่อง 7HD หลังจากที่ 3 ฤดูกาลก่อนหน้านี้ออกอากาศทางช่องวัน 31 ทั้งหมด รวมถึงเป็นฤดูกาลแรกที่ไม่มีพิธีกรดำเนินรายการ ออกอากาศทุกวันอาทิตย์ เวลา 18:00 - 19:50 น. เริ่มออกอากาศครั้งแรกเมื่อวันที่ 5 กุมภาพันธ์ พ.ศ. 2566